ZEN วิ่งแรง 4% เก็งข่าว OR เล็งซื้อหุ้น 25%
ZEN วิ่ง 4% ราคาแตะ 17.40 บ. คาดนักลงทุนเก็งข่าว OR เล็งซื้อหุ้น 25% เพื่อต่อยอดธุรกิจนอนออยล์
ZEN วิ่ง 4% คาดนักลงทุนเก็งข่าว OR เล็งซื้อหุ้น 25% เพื่อต่อยอดธุรกิจนอนออยล์
20 ม.ค. 2566

ผู้สื่อข่าวรายงานว่า วันนี้ (20 ม.ค.66) ราคาหุ้นบริษัท เซ็น คอร์ปอเรชั่น กรุ๊ป จำกัด (มหาชน) หรือ ZEN ล่าสุด ณ เวลา 15:10 น. อยู่ที่ระดับ 17.40 บาท บวก 0.70 บาท หรือ 4.19% ต่ำสุดที่ระดับ 17.70 บาท ต่ำสุดที่ระดับ 16.80 บาท ด้วยมูลค่าซื้อขาย 14.75 ล้านบาท

ทั้งนี้ราคาหุ้น ZEN ปรับตัวขึ้น คาดนักลงทุนเข้าซื้อเก็งกำไร หลังแหล่งข่าวจากวงการเงิน เปิดเผยกับ “ข่าวหุ้นธุรกิจ” ว่า ขณะนี้ OR กำลังอยู่ระหว่างเจรจาเข้าซื้อหุ้น ZEN สัดส่วน 25% จากผู้ถือหุ้นเดิมนั่นคือ บริษัท เอจีบี ซิบลิ้งส์ โฮลดิ้ง จำกัด ซึ่งปัจจุบัน ZEN มีแบรนด์ร้านอาหาร 11 แบรนด์ แบ่งเป็นร้านอาหารญี่ปุ่น 7 ร้าน และแบรนด์ร้านอาหารไทยอีสานจำนวน 4 ร้าน ทั้งนี้จากฐานะทางการเงิน OR ณ สิ้นไตรมาส 3/65 พบว่ามีเงินสดและรายการเทียบเท่าเงินสดอยู่กว่า 18,000 ล้านบาท เพียงพอที่จะซื้อหุ้นของ ZEN โดยไม่ต้องเพิ่มทุนแต่อย่างใด โดยหากดูจากมูลค่าหุ้น ZEN ตามมูลค่าทางบัญชีที่ 4.08 บาท OR น่าจะใช้เงินอยู่ที่ 300 ล้านบาท แต่ถ้าคิดตามราคากระดาน 16.70 บาท คาด OR จะใช้เงินราว 1,200 ล้านบาท
อย่างไรก็ดีช่วงบ่ายวันนี้ OR ชี้แจงข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ขณะนี้ยังไม่ได้มีการตัดสินใจในการดำเนินการตามรายละเอียดของข่าวดังกล่าว ทั้งนี้หาก OR มีการพิจารณา แสวงหา และเจรจาการลงทุนในธุรกิจต่างๆ อย่างต่อเนื่องเพื่อให้สอดคล้องกับกลยุทธ์ ทิศทางการดำเนินธุรกิจ